**Չարլզ Մեթյու Հանեմ** (անգլ.՝ Charles Matthew Hunnam, ապրիլի 10, 1980(1980-04-10), Նյուքասլ ափոն Թայն, Անգլիա), անգլիացի դերասան։ Առավել հայտնի է «Մտերիմ ընկերներ» բրիտանական հեռուստասերիալի Նաթան Մելոնի և «Անարխիայի զավակներ» հեռուստասերիալի Ջեքսոն Թեյլերի դերերով, ինչպես նաև Գիլերմո դել Տորոյի «Խաղաղօվկիանոսյան սահման» ֆիլմում՝ Ռայլի Բեքետի, «Խուլիգանները» ֆիլմի Փիթ Դանեմի ու «Արքա Արթուրի սուրը» ֆիլմի արքա Արթուրի դերերով։

Կենսագրություն
--------------

Չարլզ Հանեմը ծնվել է 1980 թվականի ապրիլի 10-ին Նյուքասլ ափոն Թայնում։ Դերասանական կարիերան սկսվել է բոլորովին պատահաբար, երբ նա զբոսնում էր խանութներով, նրան նկատել են և առաջարկել են խաղալ մի փոքր դեր «Բեյքեր-գրոուվ» հեռուստասերիալում, հետո նա մասնակցել է «Մտերիմ ընկերներ» սերիալում։ Անմիջապես դրանից հետո նկարահանվել է «Ի՞նչ է պատահել Հարոլդ Սմիթի հետ» բրիտանական ֆիլմում (1999)։ Երկու նախագծերը ավարտելուց հետո տեղափոխվել է Լոս Անջելես և շարունակել կարիերան։ 1999 թվականին ժամանելով Լոս Անջելես, Չարլին հանդիպեց և շուտով ամուսնացավ դերասանուհի Քեթրին Թաունի հետ, սակայն ամուսնությունը երկար չի տևել ու 2002 թվականին նրանք ամուսնալուծվել են։ Նրա կարիերան մինչդեռ զարգանում էր, նա նկարահանվել է «Երիտասարդ ամերիկացիներ» (2000) սերիալի Գրեգոր Ռայդի դերում, որից հետո «Չկողմնորոշվածներ» (2001) սերիալում նա խաղացել է գլխավոր դերերից մեկը։ Սերիալի նկարահանումները դադարեցվել են առաջին եթերաշրջանից հետո։ «Չհայտարարվածից» հետո Հանեմը նկարահանվել է «Լքվածում» (2002), Էմբրի Լարկինի դերում, ավելի ուշ նկարահանվել է գլխավոր դերում՝ «Նիկոլաս Նիքլբի» ֆիլմում (2002) և «Ցուրտ լեռը» ֆիլմում (2003)։ Չարլին հայտարարել է, որ ինքը չի ցանկանում պարզապես վերցնել ցանկացած դեր, որը նրան առաջարկում են. «Ես ունեմ 60 տարի, որպեսզի գումար վաստակեմ, իսկ ընտրությունները, որոնք ես կանեմ հաջորդ հինգ տարիներին, կորոշեն իմ կարիերայի ճակատագիրը»։ Այս որոշումը վերադարձրեց նրան Միացյալ Թագավորությունը, որտեղ նրան անմիջապես դեր են առաջարկել «Խուլիգանները» կինոֆիլմում (2005), շատ քննադատներ նշել են, որ նրա ակցենտը ֆիլմում վատագույնն է ողջ պատմության ընթացքում։ 2005 թվականին նա ընդգրկված է եղել հարյուր ամենասեքսուալ տղամարդկանց ցուցակում՝ «ELLE» ամսագրի վարկածով։ 2008 թվականին սկսվել է նկարահանվել Կուրտ Սաթերի «Անարխիայի զավակներ» քրեական դրամայում, Ջեքսոն Թեյլերի դերում՝ Չարմինգ քաղաքում բայքերների ակումբի առաջնորդի դերում։ Յուրաքանչյուր նոր սերիայով հեռուստասերիալը գրավում էր ավելի ու ավելի շատ հանդիսատես, որը հիմնական դերը կատարողին՝ Չարլի Հանեմին և ամբողջ դերասանական կազմին բերեց ճանաչում։ Դերասանը շարունակել է խաղալ հեռուստանախագծում ընդհուպ մինչև եզրափակիչ եթերաշրջանի վերջին սերիայի դուրս գալը, որը կայացել է 2014 թվականին։ 2012 թվականին Էրիկ Բանայի և Օլիվիա Ուայլդի հետ միասին նկարահանվել է «Սև կեռնեխ» թրիլերում, նախկին բռնցքամարտիկի կերպարով։ 12 միլիոն դոլար բյուջեյով ֆիլմը դիտել էին շատ քիչ մարդիկ, ի վերջո, ֆիլմը տապալվեց։ 2013 թվականին Հանեմը խաղացել է Գիլերմո դել Տորոյի «Խաղաղօվկիանոսյան սահման» ֆիլմի գլխավոր դերում, որտեղ խաղացել է Ռայլի Բեքետի դերում։ Ցուցադրվելուց հետո ֆիլմը պրոկատում հավաքել է ավելի քան 400 միլիոն դոլար և դրա հետ մեկտեղ ստացել է քննադատների կողմից դրական կարծիքներ։ 2015 թվականին Չարլին շարունակել է ռեժիսոր Գիլերմո դել Տորոյի հետ համագործակցությունը և Թոմ Հիդելսթոնի ու Միա Վասիկովսկայի հետ մասնակցել է «Բոսորագույն գագաթ» սարսափ ֆիլմում՝ բժիշկ Ալան Մակմայքլի դերում։ Այդ տարի սկսվել են Գայ Ռիչիի «Արքա Արթուրի սուրը» արկածային ֆիլմի նկարահանումները, որտեղ դերասանը խաղացել է երիտասարդ արքա Արթուրին։ Դերին հավակնել էին նաև Հենրի Քավելը և Ջայ Կորտնին, իսկ պրեմիերան տեղի է ունեցել 2017 թվականին։

Ֆիլմագրություն
--------------

| Թիվ |  | Հայկական անվանում | Բնօրինակ անվանում | Դեր |
| --- | --- | --- | --- | --- |
| 1998 | Սերիալ | Բեյքեր-գրոուվ | *Byker Grove* | Ջեյսոն |
| 1999 | Սերիալ | Մտերիմ ընկերներ | *Queer as Folk* | Նաթան Մելոնի |
| 1999 | Ֆիլմ | Ի՞նչ է պատահել Հարոլդ Սմիթի հետ | *Whatever Happened to Harold Smith?* | Դազ |
| 2000 | Սերիալ | Երիտասարդ ամերիկացիներ | *Young Americans* | Գրեգոր Ռայդեր |
| 2001 | Սերիալ | Չկողմնորոշվածներ | *Undeclared* | Լոյդ |
| 2002 | Ֆիլմ | Լքված | *Abandon* | Էմբրի Լարկին |
| 2002 | Ֆիլմ | Նիկոլաս Նիքլբի | *Nicholas Nickleby* | Նիկոլաս Նիքլբի |
| 2003 | Ֆիլմ | Ցուրտ լեռը | *Cold Mountain* | Բոզի |
| 2005 | Ֆիլմ | Խուլիգանները | *Green Street* | Փիթ Դանհեմ |
| 2006 | Ֆիլմ | Մարդկային երեխա | *Children of Men* | Պատրիկ |
| 2008-2014 | Սերիալ | Անարխիայի զավակներ | *Sons of Anarchy* | Ջեքսոն «Ջեքս» Թելեր |
| 2011 | Ֆիլմ | Բուռն սերի գինը | *The Ledge* | Գևին Նիկոլս |
| 2012 | Ֆիլմ | Սև կեռնեխ | *Blackbird* | Ջեյ |
| 2012 | Ֆիլմ | Ֆրենկին աղմուկ է բարձրացնում | *Frankie Go Boom* | Ֆրենկի |
| 2013 | Ֆիլմ | Խաղաղօվկիանոսյան սահման | *Pacific Rim* | Ռայլի Բեքետ |
| 2015 | Ֆիլմ | Բոսորագույն զենիթ | *Crimson Peak* | բժիշկ Ալան Մակմայքլ |
| 2016 | Ֆիլմ | Կորցված քաղաք Z | *The Lost City of Z* | փոխգնդապետ Պերսի Ֆոսեթ |
| 2017 | Ֆիլմ | Արքա Արթուրի սուրը | *King Arthur: Legend of the Sword* | Արքա Արթուր |

Ծանոթագրություններ
------------------

1. 1 2  *Deutsche Nationalbibliothek* Record #1019452625 // Gemeinsame Normdatei (գերմ.) — 2012—2016.
2. ↑  «Charlie Hunnam on Sons of Anarchy, Pacific Rim, and Henry David Thoreau». Showbizjunkies.com. 2013 թ․ սեպտեմբերի 2.
3. ↑  FindArticles.com | CBSi
4. ↑  «Mel Gibson joins the worst Cockney accent film set». *Telegraph.co.uk* (անգլերեն). Վերցված է 2017 թ․ մայիսի 13-ին.
5. ↑  «Movie Reviews, Articles, Trailers, and more at Metacritic». Արխիվացված է օրիգինալից 2011 թ․ հունվարի 21-ին. Վերցված է 2017 թ․ մայիսի 28-ին.
6. ↑  «FX Orders A 3rd Season Of Sons Of Anarchy». Seat42f. 2009 թ․ դեկտեմբերի 3.
7. ↑  «Metacritic - Pacific Rim» (անգլերեն).
8. ↑  «boxofficemojo - Pacific Rim» (անգլերեն).

Արտաքին հղումներ
----------------

* Չարլի Հանեմ (անգլ.) *Internet Movie Database* կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չարլի Հանեմ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 6049618 · BNE: XX1792542 · BNF: 150244846 · CONOR: 15636067 · GND: 1019452625 · ISNI: 0000000114685619 · LCCN: no2003057702 · NKC: xx0060656 · NTA: 315951400 · NUKAT: n2010305462 · SUDOC: 161680224 · VIAF: 19368443 · WorldCat VIAF: 19368443 |

 |

 |